kardosdrur/scandi-wiki huggingface dataset:
Dajti Nationalpark

Dajti Nationalpark () er en nationalpark etableret i 1966 i det centrale Albanien, der siden en udvidelse i 2006 har omfattet et et område på 293,84 km2. Parken ligger 40 km øst for Adriaterhavet og 26 km øst for Tirana. Området er under delt jurisdiktion mellem det albanske agentur for beskyttede områder (AKZM) og Tirana kommunes parker og rekreative agentur (APR). Den støder op til Shtamë-passet Nationalpark mod nordvest, Kraste-Verjon beskyttet landskab mod vest og Mali me Gropa-Bizë-Martanesh beskyttet landskab mod øst. Parken er præget af en ekstremt fragmenteret, robust topografi, der skaber gunstige betingelser for en stor mangfoldighed af økosystemer og biodiversitet og er optaget som et vigtigt planteområde af international betydning af Plantlife.

I 2019 åbnede et turistinformationscenter tæt på tv- og radiotårnene ved SH47-vejen i Fushe Dajt. 

Området er kendt for Dajti Ekspres-svævebane og eventyrpark foruden områdets gamle traditionelle restauranter, der serverer lokale retter i henhold til den slow food-madtraditionen.

Geologi 
Dajti-massivet, er en bjergkæde, der stiger til en højde på 1.613 moh., omfatter udover Dajti også Priska mod syd, Tujani i centrum og Brari mod nord. Bjergbestigere kan se ned over byen Tirana og over bjergene i regionen. På grund af panoramaudsigten er dette sted blevet navngivet som "balkonen i Tirana". En af Tiranas vigtigste vandkilder, Bovilla-reservoiret, ligger nordøst for Brar med stejle klipper og en kløft. I den anden ende af parken langs floden Erzen findes den forhistoriske Pellumbas-grotten der ligger i Skorana-kløften, som er dannet af floden. En anden naturlig attraktion er Shëngjini-vandfaldene nær landsbyen Shëngjergj.

Flora og fauna 
Dajtis forskelligartede geologi og topografi har resulteret i en mangfoldig flora og fauna. Ud over skovene og bjerglandskabet med mange vilde blomster er også mange pattedyr beskyttet. Parken er beboet af vildsvin, ulv, rød ræv, europæisk hare, brunbjørn, egern og europæisk vildkat. I den nedre del af bjergene består vegetationen af krat og hede med forskellige urter. Eg dominerer i omkring 600-1.000 m højde iblandet bøg og ahornskove og nogle nåletræer over 1.000 m højde. Den stenede top har kun lidt vegetation.

Skovbrande og rydning 
I 2010'erne er skovrydning blevet et stort problem på bjerget. I sommeren 2012 og foråret 2019 blev 10 ha skove på Priska-topmødet og delvist Dajti i 2017 ramt af skovbrande, der kun kunne slukkes ved hjælp af helikoptere. Skaden var omfattende på toppene og kan tydeligt ses fra Tirana.

Kilder og henvisninger 

 Dajti National Park på AKZM.net National Parks Portal

Nationalparker i Albanien
IUCN Kategori II
Bent Jensen (roer)

Georg Egon Bent Jensen (30. oktober 1925 - 4. november 2016) var en dansk roer fra Sorø. Han var medlem af Københavns Roklub i Sydhavnen.

Jensen repræsenterede Danmark ved OL 1952 i Helsinki, hvor han, sammen med Palle Tillisch, udgjorde den danske toer uden styrmand. I 1. runde af konkurrencen sluttede danskerne på andenpladsen i et heat mod Australien, Italien og Polen, hvorefter de kom ind på 4.- og sidstepladsen i semifinalen mod Storbritannien, Holland og Sverige. Danskerne havde yderligere en chance for at kvalificere sig til finalen, men sluttede efterfølgende på andenpladsen i et opsamlingsheat mod de senere guldvindere fra USA samt Australien, og var dermed ude af konkurrencen.

Jensen og Tillisch vandt desuden en EM-sølvmedalje i toer uden styrmand ved EM 1951 i Mâcon.

Jensen var uddannet bager, og fungerede efter sit karrierestop desuden som træner i Københavns Roklub.

Referencer

Eksterne henvisninger 

Roere fra Danmark
Personer fra Sorø
Deltagere for Danmark ved sommer-OL 1952
Palle Tillisch

Palle Tillisch (født 2. august 1920 på Dr. Permins Klinik, Tranegårdsvej 12A, Hellerup, Maglegårds Sogn, død 12. december 1994) var en dansk roer, landsretssagfører og politiker fra Gentofte. Han var medlem af Københavns Roklub i Sydhavnen. Han repræsenterede Fremskridtspartiet i Folketinget 1973-1975, hvor han var gruppeformand. 1975-1977 var han landsformand for partiet.

Rokarriere 

Tillisch repræsenterede Danmark ved OL 1952 i Helsinki, hvor han, sammen med Bent Jensen, udgjorde den danske toer uden styrmand. I 1. runde af konkurrencen sluttede danskerne på andenpladsen i et heat mod Australien, Italien og Polen, hvorefter de kom ind på 4.- og sidstepladsen i semifinalen mod Storbritannien, Holland og Sverige. Danskerne havde yderligere en chance for at kvalificere sig til finalen, men sluttede efterfølgende på andenpladsen i et opsamlingsheat mod de senere guldvindere fra USA samt Australien, og var dermed ude af konkurrencen.

Tillisch og Jensen vandt desuden en EM-sølvmedalje i toer uden styrmand ved EM 1951 i Mâcon.

Politiker 

Tillisch var valgt til Folketinget for Fremskridtspartiet i 1973-1975 og var i den periode formand for folketingsgruppen. Han var en af partiets forgrundsfigurer i dets forhandlinger med den siddende regering under Poul Hartling. Han ønskede ikke at genopstille ved folketingsvalget 1975, men fortsatte i nogle år som medlem af Fremskridtspartiets hovedbestyrelse og var 1975-1977 partiets landsformand.

Opvækst, uddannelse og erhverv 

Tillisch var født i Hellerup i 1920 som søn af skibsinspektør og kaptajn Frederik Ferdinand Tillisch og Julie Teisen. Han blev student fra Øregaard Gymnasium i 1938 og cand.jur. fra Københavns Universitet i 1943. Samme år blev han sagførerfuldmægtig i København og i 1945 i Odense. Han blev sagfører i 1947 og landsretssagfører i 1949. Tillisch arbejdede i rederiet A.P. Møller fra 1947-1955 og var direktør i Dampskibsselskabet på Bornholm af 1866 1955-1957. Han drev fra 1957 egen sagførerforretning.

Den 2. februar 1959 blev Tillisch gift med Bodil Sprechler (født 1919). Tillisch var aktiv i den danske modstandsbevægelse under 2. verdenskrig.

Referencer

Eksterne henvisninger 

Roere fra Danmark
Personer fra Gentofte
Deltagere for Danmark ved sommer-OL 1952
Tidligere folketingsmedlemmer fra Fremskridtspartiet
Folketingsmedlemmer i 1970'erne
Modstandsfolk fra Danmark
Fir of Drenovë Nationalpark

Fir of Drenovë Nationalpark () er en nationalpark nær Korçë i det østlige Albanien, med et areal på 10,3 km2.

Parken ligger i området de illyriske løvskove og dinariske alpine blandede skove terrestrisk økoregion i det palearktiske tempererede bredbladede og blandede skov, domineret af ædelgranen. De forskellige morfologiske, klimatiske og hydrologiske forhold i regionen favoriserer dannelsen af en række geologiske træk. Nationalparken er vært for mange klippeformationer, såsom Capistenen, Cuttenen, Zhombrit's Pyramide, Trengrotten, men også mange søer som Lenies-søerne og Karsthullet. Alle disse er under beskyttelse og registreret som naturmonumenter af Albaniens regering.

Kilder og henvisninger 

Nationalparker i Albanien
IUCN Kategori II
Ulrich Ravnbøl

Jørgen Ulrich Ravnbøl (født 11. februar 1930 i København, død 30. juli 1998 i Gentofte) var en dansk revyforfatter.

Han var søn af skuespillerne Axel Emil Larsen og Inga Raun. Hans stedfader var fra 1940 forsvarsminister Harald Petersen.

Ulrich Ravnbøl blev i 1961 gift i Vor Frue Kirke i Aarhus med mannequin Lene Skytte Birkefeldt, og dannede fra 1988 par med kunstmaler Ilona Ösz.

Han havde en filmrolle som skuespiller i Historien om Barbara fra 1967.

Karriere 
 Nysproglig student fra Østre Borgerdyd Skole 1949
 Cand.jur. 1957
 Sekretær i Undervisningsministeriet 1957-60
 Informationschef på Tuborgs Bryggerier 1960-63
 Afdelingschef i Landbrugets Afsætningsudvalg 1963-65

Priser 
 Årets Revyforfatter (1984)
 Erna Hamiltons legat for Videnskab og Kunst (1985)

Bibliografi 
 Volmer - som vi kendte ham (1982)
 Cirkusrevyen - fra Liva til Lisbet (1994)

Referencer

Eksterne henvisninger 
 
 

Revyforfattere fra Danmark
Faglitterære forfattere fra Danmark
Jurister fra Danmark
Personer fra København
Danskere i 1900-tallet
Apparatstik

Et apparatstik er et elektrisk stik for strøm til et teknisk apparat.

Visse appparatstik er specificeret af International Electrotechnical Commission (IEC) i standarden 60320. 
Stik der følger IEC kommer i forskellig formater. 
C1 er et lille stik der ofte ses til barbermaskiner.
Hos ældre apparater kan man se stik efter den tyske standard DIN 49491.
På tysk ser man dem under navnet "Waffeleisenstecker" (vaffeljernstik) med baggrund i deres anvendelse til varme apparater så som vaffeljern og strygejern.

Stikforbindelser
Engie

Engie er et fransk statskontrolleret elselskab, der med en omsætning på ca. 60.1 mia. €. (2019)

Det var den tredjestørste globale koncern i energisektoren, eksklusive olie, i 2015. Dens hovedaktionær er den franske stat, der ejer en fjerdedel af kapitalen (23,64% af kapitalen og 33,84% af Engies stemmeret).

I 2016 påbegyndte gruppen en dybtgående transformation rettet mod energi og digital overgang. Dens industrielle strategi udvikler sig, rystet af ændringer i regeringsførelse.

I 2018 havde Engie 158.505 ansatte og omsatte for 60,6 milliarder euro.

Gruppen er noteret i Bruxelles, Luxembourg og Paris og er til stede i aktiemarkedsindekserne: CAC 40, BEL20 og Euronext 100.

Referencer

Eksterne henvisninger 

 Engie's hjemmeside

Etableret i 2008
Statsejede virksomheder fra Frankrig
Energivirksomheder fra Frankrig
Forsyningsvirksomheder
Vrøgum Kær

Vrøgum Kær er et rigkær der ligger mellem Vrøgum Klitplantage og sydenden af den gendannede Filsø i Varde Kommune i Vestjylland. Dele af den sydlige del af Vrøgum Kær blev fredet i 1987 efter ønske af det tidl. Ribe Amtsråd. Fredningens formål er at bevare den resterende del af den uberørte jordbund og de forskellige vegetationssamfund på Fil Sø-bassinets sydlige skråning, samt at sikre rigkæret og de sjældne fugtigbundsplanter, som vokser her.

Området er den oprindelige Fiilsøs sydbred fra bronzealderen og der er strandvolde dannet da søen var en havbugt. Filsø blev i slutningen af 1800-tallet reduceret fra 30 km² til 6 km².

Vrøgum Kær har et stort fald i terræn – længst mod syd er der indlandsklitter skabt af flyvesand, som siden afløses af fattigkærsområder og mosaikker af flere andre naturtyper. Kæret er også påvirket af udsivende grundvand, trykvand, hvilket giver særlige vækstbetingelser for en række plantearter. Længst mod nord findes områder med ekstremrigkær, der er en sjælden naturtype i det vestjyske og som er betinget af et højtliggende kalkrigt jordlag, hvilket også sikrer, at kæret har en meget rig blomsterflora med flere sjældne arter.

Plantelivet 
De mange kær med udsivende vand har aldrig været opdyrket og kun ekstensivt afgræsset. Der er registreret mere end 150 plantearter. Blandt de mere sjældne nævner amtet: tvebo baldrian, benbræk, kødfarvet og plettet gøgeurt, sumphullæbe, klokkelyng, mosepors, trådsiv, rundbladet soldug, forskellige arter af Star-slægten samt mosetroldurt.

Fredning 
35 hektar af området blev fredet i 1987, heraf ejer Danmarks Naturfond 13,5 hektar. Fredningens formål er at bevare den resterende del af den uberørte jordbund og de forskellige vegetationssamfund på Filsø-bassinets sydlige skråning samt at sikre ekstremrigkæret og de sjældne fugtigbundsplanter, der vokser her. Kæret er en del af Natura 2000-område nr. 84 Kallesmærsk Hede, Grærup Langsø, Fiilsø og Kærgård Klitplantage og er både habitatområde, ramsarområde og fuglebeskyttelsesområde.

Kilder og henvisninger 

 Kort over området på miljoegis.mim.dk

Varde Kommunes geografi
Fredede arealer i Danmark
EU-habitatområder i Danmark
Ramsarområder i Danmark
Fuglebeskyttelsesområder i Danmark
AL Amyloidose

Amyloid Let-kæde amyloidose, kort AL Amyloidose, skyldes aflejring af små proteiner, Kappa eller Lambda lette kæder. Sygdommen opstår når de celler der skal producere anti-stoffer ikke fungerer korrekt og producerer abnormt store mængder af enten kappa eller lambda lette kæder.

Ved AL Amyloidose fører celleforandringer til at proteinet har misdannelser som gør at det kan aflejre sig i vævet i forskellige organer.

Det er en alvorlig sygdom hvor den gennemsnitlige overlevelse fra diagnosen, uden behandling, typisk er ca. 15 måneder

Med højdosis kemoterapi efter et induktionsforløb og afsluttet med stamcelletransplantation ses en median forøgelse af overlevelsen på 60 måneder.

Sygdommen er meget sjælden og den forventes i Danmark at ramme en ud af 100.000.

AL Amyloidose anses normalt som uhelbredelig og selv om AL Amyloidose har en del fællestræk i forhold til myelomatose er det ikke en kræftsygdom. Behandlingen af AL Amyloidose er i mange tilfælde også sammenfaldende med de behandlinger der også anvendes til myelomatose. Prognose og overlevelse er dog generelt bedre end ved myelomatose.

Sygdommen opdages, på grund af de diffuse symptomer og på grund af sygdommens sjældenhed, ofte meget sent.

Symptomer 
I en del tilfælde opdages sygdommen på grund af formindsket nyrefunktion. Blandt de symptomer patienten typisk oplever er:

 Træthed, forpustethed
 Neuropati (nerveskader)
 Karpaltunnelsyndrom
 Underernæring og vægttab
 Diarré
 Blødninger i tarmen, slimhinder eller i huden
 Ødemer
 Nyresvigt
 Hjertepåvirkning
 Lavt blodtryk

Dette er dog kun. nogle af de mulige symptomer og skader.

Undersøgelser og diagnose 
Ved mistanke om AL Amyloidose vil man ofte foretage blodprøver og se efter M-komponent og mængden af Kappa/Lambda korte kæder i blodet.

Biopsier kan være fra knoglemarv, tarm, nyre og ofte  i det subkutane fedtvæv i maveregionen.

CT og MRI scanninger kan også anvendes for at finde amyloide aflejringer.

Behandling 
Det er vigtigt at stoppe sygdommen for derved at undgå yderligere organskader.

For patienter der kan tåle det vil første behandling typisk være højdosis kempterapi med melphalan efterfulgt af stamcelletransplantation.

Ældre patienter og yngre patienter der ikke formodes at kunne tåle højdosis kemoterapi og stamcelletransplantation forsøger man at behandle med enten kemoterapier eller andre behandlingstyper som fx bortezomib, thalodomid, lenalidomid, oftest i kombination med dexamethason.

På det seneste har nyudviklede mediciner vist sig at kunne forbedre prognosen. Det gælder især for Daratumumab  når dette anvendes som supplement til standardbehandlingen

Aktuelt er Darzalex i 2021 også af FDA blevet godkendt til behandling af myelomatose og forventes efterfølgende godkendt af EMA og dermed også at blive en mulig faktor i behandlingen af sygdommen i Danmark

Links 

 Sundhed.dk
 Orphanet Journal of Rare Diseases
 Safety, tolerability, and response rates of daratumumab in relapsed AL amyloidosis: results of a phase 2 study
 Dansk officiel FaceBook gruppe for AL Amyloidose patienter og pårørende under Dansk Myelomatoseforeing.

Referencer 

Sygdomme
Elvira Lind

Elvira Lind (født 28. oktober 1981 i København) er en dansk manuskriptforfatter og filminstruktør.

Eksterne henvisninger 
 

Personer fra København
Kvindelige filminstruktører fra Danmark
Niviaq Korneliussen

Niviaq Korneliussen (født den 27. januar 1990 i Nuuk, Grønland) er en grønlandsk forfatter.

Korneliussen er født i Nuuk og voksede op i den sydgrønlandske by Nanortalik.
Hun læste samfundsvidenskab på Grønlands Universitet og efterfølgende psykologi på Aarhus Universitet.

Korneliussen debut var i forbindelse med en novellekonkurrence hvor hun vandt med novellen San Francisco, der blev udgivet i antologien Ung i Grønland — ung i Verden.
Hendes debutroman "Homo sapienne" er fra 2014 og havde tema omkring LBGT og Grønland.
Romanen var skrevet på grønlandsk og genskrevet på dansk af forfatter selv.
For romanen var hun nomineret til Nordisk Råds Litteraturpris 2015.
Den har været opført som teaterstykke og er oversat til mere end ti sprog.
Der arbejdes også på en filmatisering.

Korneliussens samarbejde i 2015 med kunstneren Lisbeth Karline Poulsen ledte til udstillingen Ordet-(assiliaq) der blev vist i Kalaallit Illuutaat. Udstillingen havde afsæt i sprogdebatten.

I 2018 spilledes hendes teaterstykke Den grønlandske mand på Svalegangen i Aarhus med instruktion af Hanne Trap Friis.

Korneliussen udgav romanen Blomsterdalen, på grønlandsk Naasuliardarpi, i 2020. Romanen, der handler om selvmord blandt grønlandske unge, vandt Nordisk Råds litteraturpris i 2021. Bogen blev nomineret til Politikens Litteraturpris 2020 og Montanas Litteraturpris 2020.

Bibliografi

Henvisninger 

Skønlitterære forfattere fra Grønland
Personer i Kraks Blå Bog
Ormelignende kæde

Den ormelignende kæde (engelsk: worm-like chain (WLC)) er en matematisk model, der beskriver en relativt stiv polymers konformationer.

Modellen 

I modellen beskrives en polymer som en linje, hvor hvert punkt  langs polymeren har en position i rummet samt en tangentiel vektor , der angiver linjens orientering i det punkt. I et andet punkt  har linjen også en orientering ; da polymeren er stiv, vil orienteringerne være stortset ens, hvis  er tæt på , mens orienteringerne er fuldstændigt ukorrelerede, hvis  er langt på . For et gennemsnit af alle mulige konformationer vil prikproduktet mellem de to tangentielle vektorer altså være henholdsvis 1 og 0:

Dette er korrelationsfunktionen, og det antages, at faldet fra 1 til 0 er eksponentielt:

hvor  er persistenslængden, der er den karakteristiske afstand for korrelationen mellem to punkter i polymeren. Det ses, at stivere polymere har større persistenslængder.

Den samlede vektor  fra den ene ende af polymeren til den anden er blot givet ved integralet langs hele polymerens kædelængde :

Fordi den samlede polymer kan være orienteret i en hvilken som helst retning, er gennemsnittet af  lig med nul. For at finde et mål for polymerens udstrækning benyttes i stedet den gennemsnitlige kvadrerede værdi, da den ikke kan være negativ:

Pga. den absolutte værdi kan integralerne skrives som

hvilket giver:

Hvis kædelængden er meget større end persistenslængden, reducerer udtrykket til:

hvilket vil sige, at root-mean-square-længden er:

Det ses, at polymerens udstrækning vokser med kvadratroden af kædelængden. Dvs at lange polymerer har tendens til at krølle sig sammen; denne tilstand kaldes for en polymer coil. Det ses desuden, at skaleringsloven minder om den ideelle kæde

hvor  er længden af hvert enkelt led i den ideelle kæde. Ved sammenligning ses det, at den ormelignende kæde har samme størrelse som den ideele kæde, hvis

Denne længde kaldes for Kuhn-længden, og for den ormelignende kæde er Kuhn-længden altså lig med den dobbelte persistenslængde.

Tilsvarende er gyrationsradiussen  derfor givet ved:

Den gennemsnitlige afstand til massemidtpunktet stiger altså også med kædelængde i anden.

Kildehenvisninger 

Polymerfysik
Brabantiske revolution

Brabantiske revolution, undertiden benævnt den belgiske revolution 1789–90 i ældre skrifter,  var et væbnet oprør, der fandt sted i de Spanske Nederlande mellem oktober 1789 og december 1790.

Revolutionen, der fandt sted på samme tid som revolutionerne i Frankrig og Liège, førte til Habsburgernes styre for en kort periode blev afløst af  De Forenede Belgiske Stater. Oprøret varede fra 24.  oktober 1789 til 3. december 1790.

Kilder opg henvisninger

Lochée, Lewis, Observations sur la Révolution Belgique, et réflexions sur un certain imprimé adressé au Peuple Belgique, qui sert de justification au Baron de Schoenfeldt  (1791, hele teksten på fransk)

Belgiens historie
Revolutioner
Hans Mosters Vovse

Hans Mosters Vovse var et dansk vokalensemble, der debuterede ved Dansk Melodi Grand Prix 1980 med sangen "Swingtime Igen" (tekst og musik af Allan Mortensen). Gruppen bestod af Winnie Hedegaard, Jannie Høeg, Ole Rasmus Møller og Allan Mortensen. I 1981 blev Jannie Høeg erstattet af Lise-Lotte Norup.

Gruppen udgav albummet Swingtime Igen, der indeholdte en række danske jazzevergreens, foruden et par af Allan Mortensens nyskrevne sange. Deres varemærke var de firstemmige vokalarrangementer.

Ved Dansk Melodi Grand Prix 1981 deltog de med sangen "King Kong Boggie", som opnåede en andenplads. Derudover optog DR et program med gruppen, ligesom de var hyppige gæster i diverse radio- og tv-udsendelser i både Danmark og Sverige.

I foråret 1982 gik gruppen i opløsning. De nåede at optræde på Cafe Teatret, Amager Scenen, Silkeborg-revyen. Den sidste optræden var i Højt Revy Humør på Lorry med Ulf Pilgaard.

Kilder 

Musikgrupper fra 1980
Musikgrupper fra Danmark
Deltagere ved Dansk Melodi Grand Prix 1980
Deltagere ved Dansk Melodi Grand Prix 1981
Ophørt i 1982
R8dio

r8Dio ApS er en dansk privat radiovirksomhed, der udspringer af den fiktive radiostation af samme navn fra podcastserien Undskyld vi roder.

Virksomheden blev stiftet den 11. maj 2021. Ifølge CVR-registeret er virksomhedens formål at producere og levere radio og podcast. Ifølge Bertelsen har virksomheden søgt om en tilladelse hos Radio- og tv-nævnet til at drive radio i Danmark.

Mads Brügger er direktør sammen med Jacob Arentoft, mens Mikael Bertelsen er bestyrelsesformand. I bestyrelsen sidder desuden Frederik Cilius, Rasmus Bruun, Brian Lykke og Kasper Nielsen.

Referencer 

 
Etableret i 2021
En bondebegravelse

En bondebegravelse er et maleri fra 1885 af den norske maler og illustrator Erik Werenskiold (1855-1938). Billedet blev i 1885 udstillet på efterårsudstillingen i Kristiania (Oslo), vakte begejstring og blev samme år købt af Nasjonalgalleriet, i dag Nasjonalmuseet for kunst, arkitektur og design.

Idéen til motivet fik Werenskiold i Vågå i Gudbrandsdalen under en rejse dertil i 1878.
Det endelige oliemaleri blev skabt over tre somre i byområdet Gvarv i den nordlige ende af Norsjø i Telemark.

Den lille gruppe står foran en allerede tildækket grav. Man ser en pind stukket i jorden. Den når ned til kisten og er beregnet til senere jordpåkastelse af præsten når han igen lægger vejen forbi stedet.
Sommeren 1878 havde Werenskiold oplevet en begravelse på landet med en gruppe bønder stående ved en grav og lavede da tegningen. Han brugte samme opstilling da han nogle år senere udarbejdede maleriet af samme scene, der er flyttet ud i et landskab, hvor tegningen fra 1878 havde en bygning, måske kirken, som baggrund.

Referencer

Eksterne henvisninger 
 
 En bondebegravelse og andre værker af Erik Werenskiold hos Nasjonalmuseet.no, Nasjonalmuseet
 Om En bondebegravelse hos Wiki.uio.no, "Introduksjon til kunsthistorie". Artikel om maleriet
 Erik Werenskiold hos Snl.no. Store Norske Leksikon : "... I 1885 var bildet En bondebegravelse (1883-1885) hovedverket på Høstutstillingen, og en kritiker som Andreas Aubert berømmet bildet for dets sanne og kjærlighetsfulle framstillingen av det norske folket og den norske naturen ..."
 Erik Werenskiold hos Nkl.snl.no. Norsk kunstnerleksikon – NKL : "... Ideen til bildet hadde han, som et par tegninger viser, med seg fra Vågå 1878, men nå malte han scenen i Telemarks-ramme og -drakter, ... "

Malerier fra Norge
Malerier fra 1885
Steen Ledet Christiansen

Steen Ledet Christiansen (født 23. juli 1973) er professor ved Institut for Kultur og Læring ved Aalborg Universitet, hvor han er en del af forskningsgruppen ”Litteratur, medier og samfund”. Hans forskningsområde er visuel populærkultur. Han underviser i visuel kultur, medieanalyse, medie-, kultur- og litteraturhistorie.

Uddannelse 
Steen Ledet Christiansen har en kandidat i engelsk fra 2001 ved Aalborg Universitet, hvor han også tog sin i Ph.d. i engelsk, som han fik tildelt i 2007.

Publikationer

Bøger 

 Drone Age Cinema: Action Film and Sensory Assault (I.B.Tauris 2016)
 Postbiological Science Fiction (Mellen Press 2019)
 The New Cinematic Weird: Atmospheres and Worldings (Lexington Books 2021)

Andre udvalgte publikationer 

 “The Morph-Image: Four Forms of Post-Cinema,” in Philosophy and Film: Bridging Divides. Rawls, C., Neiva, D. & Gouveia, S. S. (eds.). Routledge, p. 49-63.
 “Mediating Potency and Fear: Action Movies’ Affect,” in Cultural Studies. 32, 1, p. 43-62.
 “Metamorphosis and Modulation: Darren Aronofsky’s BLACK SWAN”, Post-Cinema: Theorizing 21st-century film. Denson, S. & Leyda, J. (eds.). Falmer: REFRAME Books, n.p.
 “Deja Vu: Textures of Time”, in: Movie: A Journal of Film Criticism. 6, p. 19-26.·

Referencer 

Professorer fra Aalborg Universitet
Alumni fra Aalborg Universitet